Coordenadas: 43°00′12″N 7°34′15″O﻿ / ﻿43.003333, -7.570833

O **estadio Anxo Carro** é un estadio de fútbol situado na cidade de Lugo. Inaugurado o 31 de agosto de 1974, serve de campo local ao Club Deportivo Lugo e pode albergar preto de 8000 espectadores.

Historia
--------

O Anxo Carro está situado á beira do río Miño. Cabo do propio estadio encóntranse o Campo Municipal da Cheda e o complexo deportivo O Palomar, que inclúe un pavillón cuberto e tres canchas de tenis. Houbo un terceiro campo, o Emilio Núñez Torrón, no lugar que hoxe ocupa o aparcadoiro principal. Nos arredores tamén está o Pazo de Feiras e Congresos de Lugo. O estadio recibe o nome de Ángel Carro Crespo, benfeitor do deporte en Lugo e responsable da construción do campo vello amais de presidente do Círculo das Artes en 1934.

Foi inaugurado durante a segunda etapa do Lugo en Terceira División, con capacidade para 7.000 espectadores. A data de apertura deste estadio, que substituía ao antigo Anxo Carro (ou *"campo de los Miñones"*) situado na zona da Praza de Viana do Castelo, foi o 31 de agosto de 1974. Para a súa inauguración disputouse un torneo triangular no que participaron, xunto ao Lugo, o Club Lemos e o Deportivo da Coruña. O CD Lugo venceu aos de Monforte na quenda de penaltis e perdeu a final cos herculinos por 1-0.

No ano 2001 o estadio foi remodelado e modernizado, xa que se atopaba nun estado de semi-ruína e desmellorado por sucesivas obras sen moita planificación. O proxecto de mellora foi deseñado polos arquitectos José Arias, Santiago Catalán e Eduardo Herráez. As obras incluíron unha remodelación das tres bancadas existentes, que pasaron a contar con cadeiras para tódolos seareiros, a reforma da planta baixa e a creación de novas fachadas. Co novo aspecto o estadio gañaba en calidade das súas instalacións, superiores á media da categoría na que militaba o equipo no momento (Segunda B), mais perdía en capacidade, que descendeu a 4.800 espectadores. O 3 de xaneiro de 2007 disputouse a final da Copa Xunta de Galicia 2006, que enfrontou o CD Lugo co Celta de Vigo (2-3).

En 2013, tralo ascenso á Segunda División do Lugo, foi colocada o 8 de xuño unha bancada supletoria con capacidade para 2.292 espectadores no fondo para recibir á Ponferradina, que ficaría finalmente de forma permanente. No verán dese mesmo ano, o estadio foi reformado para cubir a maioría do asentos e aumentar a bancada de tribuna, recuperando xunto coa mencionada bancada supletoria unha capacidade próxima aos 8.000 espectadores. O primeiro cheo do estadio tralas obras de ampliación rexistrouse o 3 de maio do ano seguinte co partido entre o CD Lugo e o Deportivo da Coruña (2-2).

Notas
-----

1. ↑  "Estadio Anxo Carro" (en castelán). Arquivado dende o orixinal o 30 de xaneiro de 2019. Consultado o 30 de xaneiro de 2019.
2. ↑  "A Cheda". *Sigue tu liga*.
3. ↑  "El terreno de juego de O Ceao ya su luce su floreciente color verde". *Fútbol de Lugo*.
4. ↑  "ACNInforma. Remodelación do Estadio Anxo Carro de Lugo" (PDF). Arquivado dende o orixinal (PDF) o 13 de decembro de 2013. Consultado o 15 de febreiro de 2011.
5. ↑  "Derbi para todos". Arquivado dende o orixinal o 04 de maio de 2014. Consultado o 03 de maio de 2014.

Véxase tamén
------------

### Outros artigos

* Club Deportivo Lugo

  


| * v
* c
* e
Fútbol en Galicia |
| --- |
| Federación | Real Federación Galega de Fútbol |
| Selección | Selección de fútbol de Galicia  ·  Selección feminina de fútbol de Galicia |
| Equipos | 

|  |  |
| --- | --- |
| En 1ª División | Celta |
| En 2ª División | Racing de Ferrol |
| En 1ª División RFEF | Celta Fortuna  ·  Deportivo  ·  Lugo  ·  Arenteiro |
| En 2ª División RFEF | Pontevedra  ·  Ourense CF  ·  Bergantiños  ·  Compostela  ·  Coruxo  ·  Polvorín |
| En 3ª División RFEF | Alondras  ·  Atlético Arnoia  ·  Arzúa  ·  Barco  ·  Celta C-Gran Peña  ·  Choco  ·  Deportivo Fabril  ·  Estradense  ·  Juvenil de Ponteareas  ·  Noia  ·  Ourense  ·  Polvorín  ·  Rápido de Bouzas  ·  Silva  ·  Sofán  ·  Somozas  ·  Vilalbés  ·  Viveiro |
| En 2ª División Fem. | Deportivo Feminino  ·  PM Friol |

 |
| Outras competicións | Preferente  ·  1ª Galicia  ·  2ª Galicia  ·  3ª Galicia  ·  Fase Galega da Copa RFEF |
| Equipos desaparecidos | Deportiva Ourensá  ·  Ourense  ·  Polvorín  ·  Club Coruña  ·  Real Club Coruña  ·  Real Club Fortuna  ·  Real Vigo Sporting  ·  Unión Sporting  ·  Vigo Foot-ball Club  ·  Xuvenil  ·  Ximnástica Lucense |
| Torneos desaparecidos | Campionato de Galicia  ·  Copa Galicia  ·  Copa FGF  ·  Copa Galiza  ·  Campionato Galego de Afeccionados |
| Estadios (listaxe) | Balaídos (Vigo)  ·  Riazor (A Coruña)  ·  Anxo Carro (Lugo)  ·  Pasarón (Pontevedra)  ·  A Malata (Ferrol)  ·  O Couto (Ourense)  ·  Verónica Boquete de San Lázaro (Santiago) |